Babelscape/SREDFM huggingface dataset:
Bamboccianti

"Ρωμαϊκό Καρναβάλι" του [[Γιαν Μιλ]], 1653
Οι Bamboccianti ήταν ρωπογράφοι που δραστηριοποιούνταν στη Ρώμη από το 1625 περίπου έως το τέλος του δέκατου εβδόμου αιώνα. Οι περισσότεροι ήταν Ολλανδοί και Φλαμανδοί καλλιτέχνες που έφεραν τις υπάρχουσες παραδόσεις απεικόνισης αγροτών από την Ολλανδική τέχνη του 16ου αιώνα στην Ιταλία, και γενικά δημιούργησαν μικρούς πίνακες ζωγραφικής ή χαρακτικά της καθημερινής ζωής των κατώτερων τάξεων στη Ρώμη και την ύπαιθρο. 

Στα τυπικά θέματα περιλαμβάνονται πωλητές τροφίμων και ποτών, αγρότες και γαλακτοκόμοι εν εργασία, στρατιώτες σε κατάσταση ηρεμίας και διασκέδασης, και ζητιάνοι, ή, όπως έγραψε ο Salvator Rosa στα μέσα του δέκατου έβδομου αιώνα, "απατεώνες, πορτοφολάδες, ομάδες μεθυσμένων και λαίμαργων, ψωραλέοι καπνοπώλες, κουρείς και άλλα «άθλια» θέματα. " Παρά το ταπεινό θέμα τους, τα έργα έτυχαν εκτίμησης μεταξύ των ελίτ συλλεκτών και απέκτησαν υψηλές τιμές. 

*
Σιμπέλ Τουζούν

Η Αϊσέ Σιμπέλ Τουζούν (τουρκικά: "Ayşe Sibel Tüzün", 29 Σεπτεμβρίου 1971) είναι Τουρκάλα τραγουδίστρια, τραγουδοποιός και συνθέτρια. 

Εκπροσώπησε τη Τουρκία στον Διαγωνισμό Τραγουδιού Eurovision του 2006 στην Αθήνα, με το τραγούδι "Süper Star", τερματίζοντας στην 11η θέση στον τελικό.
Γιαν Μπάπτιστ Μπρίγκελ

Ο Γιαν Μπάπτιστ Μπρίγκελ (Jan Baptist Brueghel, βαπτισμένος 26 Δεκεμβρίου 1647 – 1719) ήταν Φλαμανδός μπαρόκ ζωγράφος λουλουδιών.
Γιοάχιμ φον Σάντραρτ

Ο Γιοάχιμ φον Σάντραρτ (Joachim von Sandrart, 12 Μαΐου 1606 - 14 Οκτωβρίου 1688) ήταν Γερμανός μπαρόκ ιστορικός τέχνης και ζωγράφος, που δραστηριοποιήθηκε στο Άμστερνταμ κατά τη διάρκεια της Ολλανδικής Χρυσής Εποχής . Είναι πιο σημαντικός για τη συλλογή βιογραφιών Ολλανδών και Γερμανών καλλιτεχνών, την "Teutsche Academie", η οποία δημοσιεύθηκε μεταξύ 1675 και 1680.
Κορνέλις Μπλούμερτ

Ο Κορνέλις Μπλούμερτ (Cornelis Bloemaert II, 1603 - 28 Σεπτεμβρίου 1692), ήταν ζωγράφος και χαράκτης της Ολλανδικής Χρυσής Εποχής.
Κάρλο Τρέσκα

Ο Κάρλο Τρέσκα (1879 - 11 Ιανουαρίου 1943) ήταν Ιταλοαμερικανός αναρχικός αρθρογράφος, εκδότης εφημερίδας, θεατρικός συγγραφέας και συνδικαλιστής. Υπήρξε από τους κυριότερους εκπροσώπους του αναρχισμού στην Ιταλία και στις ΗΠΑ και από τους κυριότερους επικριτές του σταλινισμού, του φασισμού και του ελέγχου των εργατικών συνδικάτων από την Σικελική και την Αμερικανική Μαφία. Ο Τρέσκα έπαιξε σημαντικό ρόλο στην δική των Σάκκο και Βαντσέτι και τους υποστήριζε συχνά σε άρθρα και δημοσίως. Κατά την διάρκεια της δεκαετία του 1930, ο Τρέσκα ξεκίνησε πόλεμο με τους Σοβιετικούς και τον σταλινισμό. Αρχικά, ο Τρέσκα είχε υποστηρίξει τους Μπολσεβίκους. Το 1938, ο Τρέσκα κατηγόρησε τον Ιωσήφ Στάλιν ότι είχε απαγάγει την Τζουλιέτ Πόιντς, ενώ ξεκίνησε και διαμάχη με την Μαφία. Το 1941, ο Τρέσκα φέρεται να παραδέχτηκε στον Μαξ Ίστμαν ότι ο Νικολά Σάκκο ήταν ένοχος δολοφονίας, ενώ ο Βαντσέτι ήταν αθώος. Παράλληλα, ο Τρέσκα συνέχισε τις επιθέσεις κατά της 
Νεοϋορκέζικης Μαφίας και δολοφονήθηκε στις 11 Ιανουαρίου του 1943 στην Νέα Υόρκη.
Ένωση Κριτικών Κινηματογράφου του Ντάλας-Φορτ Γουόρθ

Η Ένωση Κριτικών Κινηματογράφου του Ντάλας-Φορτ Γουόρθ (αγγλικά: Dallas-Fort Worth Film Critics Association (DFWFCA) είναι ο τίτλος σωματείου αποτελούμενο από 35 δημοσιογράφους του τύπου, του ραδιοφώνου, της τηλεόρασης και του ίντερνετ με βάση το Dallas–Fort Worth metroplex. Το Δεκέμβριο κάθε χρονιάς, τα μέλη του DFWFCA συναντιούνται για να ψηφίσουν τα Βραβεία της Ενωσης για ταινίες που κυκλοφόρησαν το ίδιο ημερολογιακό έτος.
Σαμάνθα Φοξ

Η Σαμάνθα Φοξ ("Samantha Karen Fox" ; 15 Απριλίου 1966) είναι Αγγλίδα τραγουδίστρια, στιχουργός, ηθοποιός και πρώην μοντέλο. Το 1983, σε ηλικία 16 ετών, ξεκίνησε να εμφανίζεται ως τόπλες μοντέλο στην σελίδα 3 της βρετανικής εφημερίδας "The Sun" και συνέχισε ως το κορίτσι της σελίδας 3 μέχρι το 1986. Κατά την διάρκεια αυτής της περιόδου, έγινε το πιο δημοφιλές κορίτσι αφίσας της εποχής της καθώς και μια από τις Βρετανίδες με τις περισσότερες φωτογραφήσεις την δεκαετία του 1980.

Το 1986, ξεκίνησε μια ποπ μουσική καριέρα με το πρώτο της single "Touch Me (I Want Your Body)", που κατέκτησε την πρώτη θέση σε 17 χώρες. Τρία τραγούδια της Φοξ μπήκαν στο top 10 του Billboard Hot 100, μεταξύ των οποίων τα Touch Me (I Want Your Body), Naughty Girls (Need Love Too) και I Wanna Have Some Fun.

Το 1988, η Φοξ έλαβε μια υποψηφιότητα για βραβείο Brit Καλύτερης Βρετανίδας Καλλιτέχνη. Έχει επίσης εμφανιστεί σε αρκετές ταινίες και ριάλιτι σόου και περιστασιακά έχει εργαστεί ως παρουσιάστρια για την τηλεόραση.
Βραβείο Α' Ανδρικού Ρόλου της Ένωσης Κριτικών Κινηματογράφου του Ντάλας-Φορτ Γουόρθ

Το Βραβείο Α' Ανδρικού Ρόλου της Ένωσης Κριτικών Κινηματογράφου του Ντάλας-Φορτ Γουόρθ (αγγλικά: Dallas-Fort Worth Film Critics Association Award For Best Actor) είναι ένα βραβείο που απονέμεται από την Ένωση Κριτικών Κινηματογράφου του Ντάλας-Φορτ Γουόρθ για να τιμήσει έναν ηθοποιό που έχει επιδείξει εξαιρετική απόδοση σε πρωταγωνιστικό ρόλο.
Get Back

Το "Get Back" είναι ένα τραγούδι που ηχογραφήθηκε από το αγγλικό ροκ συγκρότημα Beatles και γράφτηκε από τον Πωλ ΜακΚάρτνεϋ (αν και πιστώθηκε στον Λένον – ΜάκΚάρτνεϋ), που κυκλοφόρησε αρχικά ως single στις 11 Απριλίου 1969 και μπήκε στο "The Beatles with Billy Preston". Μία διαφορετική έκδοση του τραγουδιού έγινε λίγο αργότερα στο Let It Be (1970), το οποίο ήταν το τελευταίο άλμπουμ των Beatles που κυκλοφόρησε αμέσως μετά τη διάσπαση του γκρουπ. Η ενιαία έκδοση κυκλοφόρησε αργότερα στα άλμπουμ συλλογής 1967-1970, 20 Greatest Hits, Past Masters και 1.

Το αναφερόμενο single έφτασε στο νούμερο ένα στο Ηνωμένο Βασίλειο, τις Ηνωμένες Πολιτείες, την Ιρλανδία, τον Καναδά, τη Νέα Ζηλανδία, τις Κάτω Χώρες, την Αυστραλία, τη Γαλλία, τη Δυτική Γερμανία, το Μεξικό, τη Νορβηγία, την Ελβετία, την Αυστρία και το Βέλγιο. Ήταν το μοναδικό single των Beatles που περιλάμβανε έναν άλλον καλλιτέχνη μετά από αίτημά τους. Το "Get Back" ήταν η πρώτη single κυκλοφορία των Beatles σε πραγματικό στερεοφωνικό στις ΗΠΑ. Στο Ηνωμένο Βασίλειο, τα single των Beatles παρέμειναν μονοφωνικά μέχρι την επόμενη κυκλοφορία, "The Ballad of John and Yoko".

__ΕΥΡΕΤΗΡΙΟ__
Κατηγορία:Τραγούδια των The Beatles
Γιώργος Μερκής

Ο Γιώργος Μερκής (γενν. στις 30 Ιουλίου 1984) είναι Κύπριος διεθνής ποδοσφαιριστής, ο οποίος αγωνίζεται ως κεντρικός αμυντικός για το ΑΠΟΕΛ.
Βραβείο Α' Γυναικείου Ρόλου της Ένωσης Κριτικών Κινηματογράφου του Ντάλας-Φορτ Γουόρθ

Το Βραβείο Α' Γυναικείου Ρόλου της Ένωσης Κριτικών Κινηματογράφου του Ντάλας-Φορτ Γουόρθ (αγγλικά: Dallas-Fort Worth Film Critics Association Award For Best Actress) είναι ένα βραβείο που απονέμεται από την Ένωση Κριτικών Κινηματογράφου του Ντάλας-Φορτ Γουόρθ για να τιμήσει μια ηθοποιό που έχει επιδείξει εξαιρετική απόδοση σε πρωταγωνιστικό ρόλο.
Βραβείο Β' Ανδρικού Ρόλου της Ένωσης Κριτικών Κινηματογράφου του Ντάλας-Φορτ Γουόρθ

Το Βραβείο Β' Ανδρικού Ρόλου της Ένωσης Κριτικών Κινηματογράφου του Ντάλας-Φορτ Γουόρθ (αγγλικά: Dallas-Fort Worth Film Critics Association Award For Best Suporting Actor) είναι ένα βραβείο που απονέμεται από την Ένωση Κριτικών Κινηματογράφου του Ντάλας-Φορτ Γουόρθ για να τιμήσει έναν ηθοποιό που έχει επιδείξει εξαιρετική απόδοση σε υποστηρικτικό ρόλο.
Βραβείο Β' Γυναικείου Ρόλου της Ένωσης Κριτικών Κινηματογράφου του Ντάλας-Φορτ Γουόρθ

Το Βραβείο Β' Γυναικείου Ρόλου της Ένωσης Κριτικών Κινηματογράφου του Ντάλας-Φορτ Γουόρθ (αγγλικά: Dallas-Fort Worth Film Critics Association Award For Best Suporting Actress) είναι ένα βραβείο που απονέμεται από την Ένωση Κριτικών Κινηματογράφου του Ντάλας-Φορτ Γουόρθ για να τιμήσει μια ηθοποιό που έχει επιδείξει εξαιρετική απόδοση σε υποστηρικτικό ρόλο.
Βραβείο Καλύτερης Σκηνοθεσίας της Ένωσης Κριτικών Κινηματογράφου του Ντάλας-Φορτ Γουόρθ

Το Βραβείο Καλύτερης Σκηνοθεσίας της Ένωσης Κριτικών Κινηματογράφου του Ντάλας-Φορτ Γουόρθ (αγγλικά:
Dallas-Fort Worth Film Critics Association Award For Best Director) είναι ένα βραβείο που απονέμεται από την Ένωση Κριτικών Κινηματογράφου του Ντάλας-Φορτ Γουόρθ για να τιμήσει έναν σκηνοθέτη που έχει επιδείξει εξαιρετικό επιτευγμα στην κινηματογραφική βιομηχανία.
Ωμπυσσόν

Το Ωμπυσσόν (γαλλικά: Aubusson) είναι κοινότητα στην κεντρική Γαλλία, υπονομαρχία του νομού Κρεζ, στη διοικητική περιοχή Νέα Ακουιτανία.

Έχει πληθυσμό 3.366 κατοίκους (απογραφή του 2017) και είναι το κέντρο ευρύτερης αστικής περιοχής με 6.311 κατοίκους (2014). Η πόλη ανήκε στην πρώην περιοχή Λιμουζέν.

Οι κάτοικοι ονομάζονται Ωμπισσοναί (ζ).
Βραβείο Καλύτερου Διευθυντή Φωτογραφίας της Ένωσης Κριτικών Κινηματογράφου του Ντάλας-Φορτ Γουόρθ

Το Βραβείο Καλύτερου Διευθυντή Φωτογραφίας της Ένωσης Κριτικών Κινηματογράφου του Ντάλας-Φορτ Γουόρθ (αγγλικά:
Dallas-Fort Worth Film Critics Association Award For Best Cinematography) είναι ένα βραβείο που απονέμεται από την Ένωση Κριτικών Κινηματογράφου του Ντάλας-Φορτ Γουόρθ για να τιμήσει έναν διευθυντή φωτογραφίας που έχει επιδείξει εξαιρετικό επιτευγμα στην κινηματογραφική βιομηχανία.
Βραβείο Καλύτερης Ταινίας της Ένωσης Κριτικών Κινηματογράφου του Ντάλας-Φορτ Γουόρθ

Το Βραβείο Καλύτερης Ταινίας της Ένωσης Κριτικών Κινηματογράφου του Ντάλας-Φορτ Γουόρθ (αγγλικά: Dallas-Fort Worth Film Critics Association Award For Best Film) είναι ένα βραβείο που απονέμεται από την Ένωση Κριτικών Κινηματογράφου του Ντάλας-Φορτ Γουόρθ για να τιμήσει μια ταινία της κινηματογραφικής βιομηχανίας.
Βραβείο Καλύτερης Ταινίας Κινουμένων Σχεδίων της Ένωσης Κριτικών Κινηματογράφου του Ντάλας-Φορτ Γουόρθ

Το Βραβείο Καλύτερης Ταινίας Κινουμένων Σχεδίων της Ένωσης Κριτικών Κινηματογράφου του Ντάλας-Φορτ Γουόρθ (αγγλικά:Dallas-Fort Worth Film Critics Association Award For Best Animated Film) είναι ένα βραβείο που απονέμεται από την Ένωση Κριτικών Κινηματογράφου του Ντάλας-Φορτ Γουόρθ για να τιμήσει μια ταινία κινουμένων σχεδίων της κινηματογραφικής βιομηχανίας.
Βραβείο Καλύτερου Σεναρίου της Ένωσης Κριτικών Κινηματογράφου του Ντάλας-Φορτ Γουόρθ

Το Βραβείο Καλύτερου Σεναρίου της Ένωσης Κριτικών Κινηματογράφου του Ντάλας-Φορτ Γουόρθ (αγγλικά: Dallas-Fort Worth Film Critics Association Award For Best Screenplay) είναι ένα βραβείο που απονέμεται από την Ένωση Κριτικών Κινηματογράφου του Ντάλας-Φορτ Γουόρθ για να τιμήσει έναν σεναριογράφο που έχει επιδείξει εξαιρετικό επιτευγμα στην κινηματογραφική βιομηχανία.
Ρέχα

Η Μπανουρέχα Γκανεσάν (10 Οκτωβρίου 1954), περισσότερο γνωστή με το καλλιτεχνικό όνομα Ρέχα, είναι Ινδή ηθοποιός του κινηματογράφου. Γνωστή για την ευελιξία της και αναγνωρισμένη ως μια από τις καλύτερες ηθοποιούς του ινδικού κινηματογράφου, η Ρέχα ξεκίνησε την καριέρα της το 1958 ως παιδί ηθοποιός στην ταινία Inti Guttu, παρόλο που το κινηματογραφικό της ντεμπούτο έγινε δώδεκα χρόνια αργότερα στην ταινία Sawan Bhadon. Παρά την επιτυχία αρκετών από τις πρώτες της ταινίες, η ίδια δεχόταν συχνά σχόλια για τις εμφανίσεις της και μόλις στα τέλη της δεκαετίας του 1970 αναγνωρίστηκε επίσημα ως ηθοποιός.

Η Ρέχα έχει συμμετάσχει σε περισσότερες από 190 ταινίες καθ'όλη την διάρκεια της καριέρας της που ξεπερνά τα 50 χρόνια. Ενσάρκωνε συχνά ισχυρούς χαρακτήρες και, πέρα από τον βασικό κινηματογράφο, εμφανίστηκε και σε ταινίες αρτχάουζ, γνωστές στην Ινδία ως παράλληλος κινηματογράφος. Έχει κερδίσει τρία βραβεία Φίλμφεϊρ, δυο στην κατηγορία της Καλύτερης Ηθοποιού και ένα Καλύτερου Β' Γυναικείου Ρόλου, για τις ταινίες Khubsoorat (1980), Khoon Bhari Maang (1988) και Khiladiyon Ka Khiladi (1996), αντίστοιχα. Ο ρόλος της ως ερωμένη στην ταινία Umrao Jaan (1981) τής χάρισε το βραβείο Καλύτερης Ηθοποιού από το Εθνικό Φεστιβάλ Κινηματογράφου. Παρόλο που η καριέρα της έχει περάσει από περιόδους παρακμής, έχει αναγεννηθεί πολλές φορές και κατέχει μια ικανότητα να διατηρεί την φήμη της.

Το 2010 τιμήθηκε με το Πάντμα Σρι από την κυβέρνηση της Ινδίας.
Κώστας Σόμμερ

Ο Κώστας Σόμμερ (Γερμανία, 17 Μαΐου 1975) είναι ηθοποιός, παρουσιαστής, μοντέλο, τηλεοπτικός παραγωγός και επιχειρηματίας ελληνικής και γερμανικής καταγωγής. Έγινε ευρέως γνωστός μέσα από τη συμμετοχή του στη δραματική σειρά «Της Αγάπης Μαχαιριά» που προβλήθηκε για 2 σεζόν (2006-2007).
Βασίλης Κεκάτος

Ο Βασίλης Κεκάτος (Μεταξάτα Κεφαλονιάς, 1991) είναι Έλληνας σκηνοθέτης και σεναριογράφος.
Φαν Μπίνγκμπινγκ

Η Φαν Μπίνγκμπινγκ ("Fan Bingbing," κινεζικά : 范冰冰 ; 16 Σεπτεμβρίου 1981) είναι Κινέζα ηθοποιός, μοντέλος, τραγουδίστρια και τηλεοπτική παραγωγός. Από το 2013, μπήκε τέσσερα χρόνια συνεχόμενα στην λίστα του περιοδικού "Forbes" με τις πιο ακριβοπληρωμένες διασημότητες της χώρας ενώ από το 2006 κατατάσσεται κάθε χρόνο στο top 10. Είναι από τις πιο ακριβοπληρωμένες ηθοποιούς παγκοσμίως και θεωρείται fashion icon λόγω των συχνών εμφανίσεών της στο κόκκινο χαλί, σε πρεμιέρες ταινιών και σε επιδείξεις μόδας.

Το 1998-99 απέκτησε φήμη στην Ανατολική Ασία με την εμφάνισή της στην τηλεοπτική δραματική σειρά "My Fair Princess". Το 2003, πρωταγωνίστησε στην ταινία "Cell Phone", που έγινε η ταινία με τα περισσότερα κέρδη της χρονιά και έλαβε τον θαυμασμό των κριτικών στα Hundred Flowers Awards. Έχει πρωταγωνιστήσει σε πολλές κινεζικές ταινίες, με πιο γνωστές τις "Lost in Beijing" (2007), "Buddha Mountain" (2011), "Double Xposure" (2012) και "I Am Not Madame Bovary" (2016), χάρη στις οποίες έλαβε βραβεία από το φεστιβάλ κινηματογράφου Golden Horse, το Διεθνές Φεστιβάλ Κινηματογράφου του Τόκιο, το Διεθνές Φεστιβάλ Κινηματογράφου του Σαν Σεμπαστιάν και τα βραβεία Golden Rooster. Έχει συμμετάσχει σε αρκετές ξενόγλωσσες ταινίες, όπως στην γαλλική ταινία "Stretch" (2011), την κορεατική ταινία "My Way" (2011) και στο "X-Men: Days of Future Past" (2014), στην οποία ενσάρκωσε την Blink.

Συνελήφθη κρυφά από τις κινεζικές αρχές και εξαφανίστηκε από τις δημόσιες εμφανίσεις την 1η Ιουλίου 2018 για σχεδόν τρεις μήνες. Αργότερα εμφανίστηκε στα κοινωνικά δίκτυα, προσφέροντας μια δημόσια απολογία επειδή είχε διαφύγει φορολογικά με αποτέλεσμα οι κινεζικές αρχές να της επιβάλουν πρόστιμο πάνω από CN¥883 εκατ. ($127 εκατ).
Γκούσταβ Χούζακ

Ο Γκούσταβ Χούζακ (, Μπρατισλάβα, Αυστροουγγαρία, 10 Ιανουαρίου 1913 – 18 Νοεμβρίου 1991) ήταν Σλοβάκος νομικός, κομμουνιστής πολιτικός, από τους πλέον καταρτισμένους θεωρητικούς του κομμουνισμού, ο μακροβιότερος γενικός γραμματέας του Τσεχοσλοβακικού Κομμουνιστικού Κόμματος και επί μία 14ετία πρόεδρος της Λαϊκής Δημοκρατίας της Τσεχοσλοβακίας. Εθνικιστής εκ πεποιθήσεως, κατηγορήθηκε από τους πολιτικούς του αντιπάλους ως πράκτορας της ΕΣΣΔ, ενώ αναδείχθηκε κυρίως την περίοδο που ακολούθησε την Άνοιξη της Πράγας.
Ο Χούζακ απέκτησε πτυχίο Νομικής το 1942, ενώ κατά τη διάρκεια των σπουδών του εργαζόταν σε ένα δικηγορικό γραφείο και παράλληλα μελετούσε πολιτικά συγγράμματα. Μετά το Β’ Π.Π. και τη δημιουργία της Τσεχοσλοβακίας, ο Χούζακ ανέλαβε κυβερνητικός επίτροπος της Σλοβακίας και εν συνεχεία τοποθετήθηκε επικεφαλής όλων των τοπικών επιτροπών. Παράλληλα, προσχώρησε στο Κ.Κ. Σλοβακίας και έγινε μέλος της Κεντρικής Επιτροπής του Τσεχοσλοβακικού Κ.Κ. Ωστόσο, στο πλαίσιο των σταλινικών διώξεων, ο Χούζακ κατηγορήθηκε ως «Τιτοϊκός» και στις 13 Φεβρουαρίου του 1951 συνελήφθη, παραπέμφθηκε σε δίκη και καταδικάστηκε σε ισόβια δεσμά. Το 1960 αμνηστεύτηκε και προσλήφθηκε ως απλός εργάτης σε μία βιομηχανία. Σύντομα όμως, αποκαταστάθηκε και επανήλθε στο Κ.Κ. Στις 5 Ιανουαρίου του 1968, μετά την μεταρρυθμιστική απόπειρα του Αλεξάντερ Ντούμπτσεκ που προκάλεσε την πτώση του Αντονίν Νοβότνι (1904 - 1975), ο Χούζακ έγινε αντιπρόεδρος της νέας κυβέρνησης. Τον Αύγουστο του ίδιου χρόνου δυνάμεις του Συμφώνου της Βαρσοβίας εισέβαλαν στη χώρα, καταστέλλοντας την Τσεχοσλοβακική επανάσταση, ενώ οι επικεφαλής της στάλθηκαν στη Μόσχα. Μέσα στη γενική αναταραχή που ακολούθησε, ο Χούζακ κρίθηκε από τους Σοβιετικούς ιθύνοντες πως ήταν αρκετά μετριοπαθής ώστε να αποτελεί την ιδανική λύση προς κατευνασμό των πνευμάτων. Έτσι, αρχικά αναλαμβάνει γραμματέας του Σλοβακικού Κ.Κ., και σύντομα αντικαθιστά το Ντούμπτσεκ ως γ. γραμματέας του Κ.Κ. Τσεχοσλοβακίας, θέση στην οποία παρέμεινε επί μία 20ετία, έως το 1987. Από το 1975 διαδέχτηκε το γηραιό Λούντβικ Σβομπόντα (1895 – 1979) στην προεδρία της χώρας, μέχρι και την πτώση του καθεστώτος, στα 1989. Δύο χρόνια αργότερα απεβίωσε στη Μπρατισλάβα, σε ηλικία 78 ετών.
Μέρι Τεμπλ Γκράντιν

Η Μέρι Τεμπλ Γκράντιν (29 Αυγούστου 1947) είναι Αμερικανίδα καθηγήτρια ζωολογίας στο Κρατικό Πανεπιστήμιο του Κολοράντο, σύμβουλος για την συμπεριφορά των ζώων και εκπρόσωπος του αυτισμού. Είναι από τα πρώτα άτομα στο πεδίο του αυτισμού, που κατέγραψε τις πληροφορίες, που έλαβε από την προσωπική της εμπειρία με τον αυτισμό. 

Η Γκράντιν έχει συγγράψει πάνω από 60 επιστημονικές μελέτες πάνω στην συμπεριφορά των ζώων και είναι μια εξέχουσα υποστηρίκτρια της απάνθρωπης μεταχείρισης των ζώων, που προορίζονται για σφαγή. Έχει εφεύρει την συσκευή Hug Box, η οποία ηρεμεί όσα άτομα υποφέρουν από αυτισμό. 

Το 2010 μπήκε στην λίστα του περιοδικού Time με τα 100 σημαντικά άτομα στον κόσμο, και ειδικότερα στην κατηγορία με τους "Ήρωες". Η Γκράντιν ήταν το κεντρικό θέμα στην αυτοβιογραφική ταινία Temple Grandin, η οποία κέρδισε Χρυσή Σφαίρα και βραβείο Έμμυ.
Καΐς Σαγιέντ

Ο Καΐς Σαγιέντ (Kais Saied , , γεννήθηκε στις 22 Φεβρουαρίου 1958) είναι Τυνήσιος πολιτικός, πολιτικός, νομικός και πρώην λέκτορας που υπηρετεί ως ο πέμπτος Πρόεδρος της Τυνησίας από τον Οκτώβριο του 2019. 

Διετέλεσε πρόεδρος της Τυνησιακής Ένωσης Συνταγματικού Δικαίου από το 1995 έως το 2019. Ανεξάρτητος υποψήφιος στις προεδρικές εκλογές του 2019, εξελέγη επικρατώντας του Ναμπίλ Καρουί στον δεύτερο γύρο.
Ντόνα Ταρτ

Η Ντόνα Ταρτ ("Donna Tartt" ; 23 Δεκεμβρίου 1963) είναι Αμερικανίδα συγγραφέας και η συγγραφέας των μυθιστορημάτων "The Secret History" (1992), "The Little Friend" (2002) και "The Goldfinch" (2013). Κέρδισε το WH Smith Literary Award για το βιβλίο "The Little Friend" το 2003 και το Πούλιτζερ Φαντασίας για το βιβλίο "The Goldfinch" το 2014. Συμπεριλήφθηκε στην λίστα του περιοδικού "Time" με τους "100 Ανθρώπους με την μεγαλύτερη επιρροή" το 2014.
Ελιές Φαχφάχ

Ο Ελιές Φαχφάχ ("Elyès Fakhfakh" (; γεννήθηκε το 1972) είναι Τυνήσιος πολιτικός, πρωθυπουργός από τις 27 Φεβρουαρίου 2020 ως τις 25 Ιουλίου 2020. Υπηρέτησε ως υπουργός Τουρισμού από τις 19 Δεκεμβρίου 2012, και υπουργός Οικονομικών επί πρωθυπουργίας του Αμαντί Τζεμπαλί. Ανέλαβε καθήκοντα στις 28 Φεβρουαρίου 2020 και παραιτήθηκε τον Ιούλιο της ίδιας χρονιάς.
Ελίζαμπεθ Κάντι Στάντον

Η Ελίζαμπεθ Κάντι Στάντον (αγγλικά: "Elizabeth Cady Stanton", 12 Νοεμβρίου 1815 - 26 Οκτωβρίου 1902) ήταν Αμερικανίδα κοινωνική ακτιβίστρια, μέλος της σουφραζέτας, υπέρμαχος της κατάργησης της δουλείας και ηγετική φιγούρα του πρώιμου αμερικανικού κινήματος υπέρ των γυναικείων δικαιωμάτων. Έγραψε επίσης τη Διακήρυξη της Γνώμης, η οποία παρουσιάστηκε στο πρώτο συμβούλιο γυναικών στις Ηνωμένες Πολιτείες, το 1848. Η Στάντον, επίσης, υπήρξε πρόεδρος της Αμερικανική Εθνικής Ένωσης Σουφραζέτας, από το 1890 έως και το 1892. 

Πριν τα ενδιαφέροντά της στραφούν στα δικαιώματα των γυναικών, προϋπήρχε ως πολέμιος της δουλείας, τόσο εκείνη όσο και ο άνδρας της, Χένρι Μπρούστερ Στάντον (ο οποίος ήταν κι ένας εκ των ιδρυτών του Ρεπουμπλικανικού Κόμματος). Εν αντιθέσει εκείνων που συμμετείχαν σε αυτό, η Στάντον ξεκίνησε να ασχολείται ενεργά με τα δικαιώματα των γυναικών, σε θέματα όπως στο δικαίωμα ψήφου, τα περιουσιακά δικαιώματα, τα εργατικά, το διαζύγιο, μέχρι και θέματα όπως η αντισύλληψη. Ήταν επίσης υποστηρικτής του κινήματος κατά της κατανάλωσης αλκοόλ. 

Μετά τον Αμερικανικό Εμφύλιο, γνωρίστηκε με την Σούζαν Μπ. Άντονι, με την οποία ανέπτυξε πάμπολλες δράσεις, όπως ομιλίες και δημιουργίες οργανώσεων, για τα δικαιώματα των γυναικών. Με τις δύο αυτές γυναίκες να διατηρούν τη φιλία τους για μία ζωή. Μαζί γράψανε και το εξάτομο βιβλίο "History of Woman Suffrage". Με τη Στάντον, επίσης, να γράφει και τα "The Woman's Bible" και "Eighty Years and More", καθώς και πολλά άρθρα και φυλλάδια.
Doja Cat

H Άμαλα Ράτνα Ζαντίλε Ντλαμίνι (αγγλικά: Amala Ratna Zandile Dlamini, γενν. 21 Οκτωβρίου 1995) επαγγελματικά γνωστή ως Doja Cat, είναι Αμερικανίδα ράπερ, τραγουδίστρια, στιχουργός και παραγωγός δίσκων. Γεννημένη και μεγαλωμένη στο Λος Άντζελες, ξεκίνησε να δημιουργεί και να κυκλοφορεί μουσική στο SoundCloud ως έφηβη. Το τραγούδι της, "So High" τράβηξε την προσοχή των εταιριών Kemosabe Records and RCA Records, υπογράφοντας έτσι συμβόλαιο μαζί τους στα 17 της.

Είναι ιδιαίτερα γνωστή μέσω της διαδικτυακής εφαρμογής TikTok.

Στις 30 Οκτωβρίου 2020, κυκλοφόρησε το έκτο άλμπουμ της Αριάνα Γκράντε Positions, στο οποίο συμμετείχε και η Doja με φωνητικά στο τραγούδι 'motive'.
Τερέζα Πάλμερ

Η Τερέζα Πάλμερ ("Teresa Mary Palmer" ; 26 Φεβρουαρίου 1986) είναι Αυστραλή ηθοποιός, συγγραφέας, μοντέλο και παραγωγός. Ξεκίνησε την καριέρα της στις ταινίες "Bedtime Stories" (2008), "The Sorcerer's Apprentice" (2010) και "Take Me Home Tonight" (2011). Έλαβε περαιτέρω αναγνώριση όταν πρωταγωνίστησε στις ταινίες "Warm Bodies" (2013), "Lights Out" (2016), "Hacksaw Ridge" (2016) και "Berlin Syndrome" (2017). Επιπλέον πρωταγωνίστησε, έγραψε το σενάριο και έκανε την παραγωγή στην δραματική ταινία "The Ever After" (2014), μαζί με τον σύζυγό της Μαρκ Βέμπερ.

Από το 2018, η Πάλμερ πρωταγωνιστεί στην δραματική σειρά "A Discovery of Witches".
Ισπανικό Πρωτάθλημα Επιτραπέζιας Αντισφαίρισης

Το Ισπανικό Πρωτάθλημα Επιτραπέζιας Αντισφαίρισης (ισπανικά: "Campeonato de España de Tenis de mesa") είναι το εθνικό ατομικό πρωτάθλημα στην επιτραπέζια αντισφαίριση της Ισπανίας, που διοργανώνεται από τη Βασιλική Ισπανική Ομοσπονδία Επιτραπέζιας Αντισφαίρισης (Real Federación Española de Tenis de Mesa).

Πραγματοποιείται κάθε χρόνο και αναδεικνύει τους πρωταθλητές Ισπανίας σε πέντε αγωνίσματα, τα οποία περιλαμβάνουν το απλό ανδρών, το απλό γυναικών, το διπλό ανδρών, το διπλό γυναικών και το διπλό μικτό. Η διοργάνωση διεξήχθη για πρώτη φορά το 1946.
Λούντβικ Σβομπόντα

Ο Λούντβικ Σβομπόντα (Ludvik Svoboda, Χροζνατίν, Μοραβία, Αυστροουγγαρία, 25 Νοεμβρίου 1895 – Πράγα, Τσεχοσλοβακία, 20 Σεπτεμβρίου 1979) ήταν Τσέχος στρατιωτικός και κομμουνιστής πολιτικός της Τσεχοσλοβακίας και εθνικός ήρωας. Πήρε μέρος στους δύο παγκοσμίους πολέμους και διετέλεσε πρόεδρος της χώρας του από το 1968 κατά τη διάρκεια της Άνοιξης της Πράγας έως το 1975

Ο Σβομπόντα πολέμησε κατά τον Α’ Π.Π. ως αυτόμολος του στρατού της Αυστροουγγαρίας στο πλευρό των δυτικών συμμάχων της Αντάντ, ενώ στο Β’. Π. ως φυγάδας (μετά την κατάληψη της χώρας του από τους ναζί) ήταν επικεφαλής ενός Τσεχοσλοβακικού στρατιωτικού σώματος που τάχθηκε στο πλευρό του Κόκκινου Στρατού. Το 1945 ορίσθηκε υπουργός εθνικής άμυνας της Τσεχοσλοβακίας, συμπράττοντας στην επιβολή κομμουνιστικού καθεστώτος. Από το 1950 έως το 1951 ήταν αντιπρόεδρος, αλλά εν συνεχεία, λόγω των σταλινικών εκκαθαρίσεων, παραιτήθηκε και κλείστηκε στη φυλακή. Αποκαταστάθηκε μετά την άνοδο του Νικίτα Χρουστσόφ στην ηγεσία της ΕΣΣΔ και το Μάρτιο του 1968 εκλέχθηκε πρόεδρος της Τσεχοσλοβακίας. Το 1973 επανήλθε στην προεδρία, όμως έπειτα από δύο χρόνια ασθένησε και τον διαδέχθηκε ο Γκούσταβ Χούζακ. Πέθανε σε ηλικία 83 ετών.
Τσατάλτζα

Η Τσατάλτζα (τουρκικά: Çatalca, γνωστή ως Μέτραι στα αρχαία ελληνικά) είναι πόλη και αγροτική επαρχία στην Κωνσταντινούπολη της Τουρκίας.

Βρίσκεται στην Ανατολική Θράκη, στην οροσειρά ανάμεσα στον Μαρμαρά και τη Μαύρη Θάλασσα. Οι περισσότεροι κάτοικοι της Τσατάλτζας είναι αγρότες ή παραθεριστές. Τα σαββατοκύριακα πολλές οικογένειες από την Κωνσταντινούπολη έρχονται στην Τσατάλτζα για πεζοπορία στα δάση ή πικνίκ.
Νικόλας Ιωάννου

Ο Νικόλας Ιωάννου (γενν. στις 10 Νοεμβρίου 1995) είναι Κύπριος επαγγελματίας ποδοσφαιριστής, ο οποίος αγωνίζεται ως κεντρικός αμυντικός για τον Άρη Θεσσαλονίκης ως δανεικός από την Νότιγχαμ Φόρεστ.
Ιωάννης Κούσουλος

Ο Ιωάννης Κούσουλος (γενν. στις 14 Ιουνίου 1996, Λεμεσός) είναι Κύπριος ποδοσφαιριστής, ο οποίος αγωνίζεται ως αμυντικός μέσος ή κεντρικός αμυντικός για την Ομόνοια.
Soulcalibur III

Το Soulcalibur III, γνωστό στην Ιαπωνία ως" ( ソウルキャリバーIII , Χέπμπορν: "Sōrukyaribā Suri" ) είναι βιντεοπαιχνίδι πάλης που είχε παραγωγηθεί από τη Namco ως η συνέχεια του βιντεοπαιχνιδιού "Soulcalibur II" και είναι την τέταρτη έκδοση της "Soulcalibur" σειράς. Αρχικά κυκλοφόρησε αποκλειστικά για το PlayStation 2 το 2005 και σε έκδοση arcade, Soulcalibur III: Arcade Edition που" κυκλοφόρησε το 2006. Ήταν το τελευταίο παιχνίδι Soulcalibur για την έκδοση arcade, καθώς το IV και μετά δεν είχαν κυκλοφορήσει σε arcade. Είναι η δεύτερη γενιά της σειράς "Soulcalibur" στα ιστορικά έτη 1590 μ.Χ. μεταξύ ΙΙ και IV.
Κύπρος Χριστοφόρου

Ο Κύπρος Χριστοφόρου (γενν. στις 24 Απριλίου 1993) είναι Κύπριος ποδοσφαιριστής, ο οποίος αγωνίζεται ως δεξιός πλάγιος αμυντικός για τη Νέα Σαλαμίνα.
Βραβείο Καλύτερου Ντοκιμαντέρ της Ένωσης Κριτικών Κινηματογράφου του Λος Άντζελες

Το Βραβείο Καλύτερου Ντοκιμαντέρ της Ένωσης Κριτικών Κινηματογράφου του Λος Άντζελες (αγγλικά:Los Angeles Film Critics Award For Best Documentary Film) είναι ένα βραβείο που απονέμεται από την Ένωση Κριτικών Κινηματογράφου του Λος Άντζελες για να τιμήσει έναν ντοκιμαντέρ στην κινηματογραφική βιομηχανία.
Καμίλα Μπελ

Η Καμίλα Μπελ (αγγ. Camilla Belle Routh, 1986) είναι ηθοποιός και μοντέλο από το Λος Άντζελες, Καλιφόρνια των ΗΠΑ. Είναι γνωστή για τους ρόλους της Τζιλ Τζόνσον στο θρίλερ "When a stranger calls" (2006), της Ρόοζ Σλάβιν στην δραματική ταινία " The Ballad of Jack and Rose" (2005). Άλλες είναι οι 10.000BC (2008), Push (2009), The Quiet (2005), Breakaway (2011). Το 2010 έλαβε τον τίτλο του πιο όμορφου προσώπου της χρονιάς στο top 100.
Χρήστος Γουίλερ

Ο Χρήστος Γουίλερ (αγγλικά:"Christos Wheeler", γενν. στις 29 Ιουνίου 1997) είναι Κύπριος-Αμερικανός επαγγελματίας ποδοσφαιριστής, ο οποίος αγωνίζεται ως αριστερός πλάγιος αμυντικός για το ΑΠΟΕΛ.
Μαριάννα Μαντία

Η Μαριάννα Μαντία ("Maria Anna "Marianna" Madia" ; 5 Σεπτεμβρίου 1980) είναι Ιταλίδα πολιτικός με το Δημοκρατικό Κόμμα και μέλος της ιταλικής Βουλής των Αντιπροσώπων από το 2008. Ήταν υπουργός δημόσιας διοίκησης από τις 22 Φεβρουαρίου 2014 έως την 1η Ιουνίου 2018.
Κάρολυν Σουμέικερ

Η Κάρολυν Τζην Σπέλμαν-Σουμέικερ ("Carolyn Jean Spellmann Shoemaker", γενν. 24 Ιουνίου 1929) είναι Αμερικανίδα αστρονόμος, που ανεκάλυψε μαζί με τον σύζυγό της Γιουτζήν και τον ερασιτέχνη αστρονόμο Ντέιβιντ Λέβυ τον κομήτη Σουμέηκερ-Λέβυ 9, τον μοναδικό που παρατηρήθηκε ποτέ να πέφτει πάνω σε έναν πλανήτη. Αν και δεν είχε πτυχίο στις θετικές επιστήμες, η Κάρολυν Σουμέικερ κατείχε στο παρελθόν το ρεκόρ των περισσότερων κομητών που ανακαλύφθηκαν από έναν άνθρωπο.
Ντίνα Αβαγιανού

Η Ντίνα Αβαγιανού είναι Ελληνίδα ηθοποιός της τηλεόρασης και του θεάτρου. Σπούδασε κι εργάστηκε ως ηθοποιός στο Θέατρο Τέχνης του Καρόλου Κουν. Είναι σύζυγος του επίσης ηθοποιού Νίκου Αρβανίτη, με τον οποίο έχει αποκτήσει δύο κόρες.
Ένωση Κριτικών Κινηματογράφου της Βοστώνης

Η Ένωση Κριτικών Κινηματογράφου της Βοστώνης (Αγγλικά:Boston Society of Film Critics (BSFC) ονομάζεται σωματείο κριτικών κινηματογράφου στην Βοστώνη της Μασαχουσέτης.

Η Ένωση σχηματίστηκε το 1981 με σκοπό να γίνει γνωστή σε εθνικό και διεθνές επίπεδο η μοναδική κριτική αντίληψη της Βοστώνης απονέμοντας βραβεία στις καλύτερες παραγωγές στο χώρο του κινηματογράφου."

Κάθε χρονιά για τις τελευταίες τρεις δεκαετίες, το Boston Society of Film Critics απονέμει τα Βραβεία Boston Society of Film Critics. Τα βραβεία του 2009 για την καλύτερη ταινία και τον καλύτερο σκηνοθέτη πήγαν στην ταινία "The Hurt Locker", την οποία σκηνοθέτησε η Κάθριν Μπίγκελοου, ενώ επίσης κέρδισε τρία άλλα βραβεία (καλύτερος ηθοποιός, καλύτερη κινηματογραφία και καλύτερο μοντάζ). Ήταν η πρώτη φορά στην ιστορία του σωματείου που μια ταινία κέρδισε πέντε βραβεία.
Ζενεβιέβ Μπυζόλντ

Η Ζενεβιέβ Μπυζόλντ (1 Ιουλίου 1942) είναι Καναδή ηθοποιός. Είναι περισσότερο γνωστή για τον ρόλο της ως Anne Boleyn στην ταινία "Anne of the Thousand Days" (1969), για την οποία κέρδισε Χρυσή Σφαίρα και έλαβε υποψηφιότητα για Όσκαρ. Άλλες ταινίες της περιλαμβάνουν τις "The Trojan Women" (1971), "Earthquake" (1974), "Obsession" (1976), "Coma" (1978), "Murder by Decree" (1979), "Tightrope" (1984), "Dead Ringers" (1988), "The House of Yes" (1997) και "Still Mine" (2012).
Τομέας s

Τομέας s: Ο τομέας s περιλαμβάνει δύο κύριες ομάδες (κατακόρυφες στήλες) του περιοδικού πίνακα, δηλαδή, την ομάδα των αλκαλίων (Na, K κλπ.) και την ομάδα των αλκαλικών γαιών (Ca, Mg κλπ.). Επιπλέον στον τομέα αυτό ανήκει το Υδρογόνο και το Ήλιο. Η υποστιβάδα s έχει το πολύ δύο ηλεκτρόνια γι’ αυτό και ο τομέας s έχει δύο ομάδες. Οι ομάδες αυτές ονομάζονται:
Μπαρστ

Το Μπαρστ () είναι κοινότητα στο νομό Μοζέλ στο Γκραντ Εστ στη βορειοανατολική Γαλλία. 

Το χωριό βρίσκεται κατά μήκος της Εθνικής Οδού Ν56 (Γαλλίας) .
Μπας-Αμ

Το Μπας-Αμ () είναι κοινότητα στο νομό Μοζέλ στο Γκραντ Εστ στη βορειοανατολική Γαλλία.
Μπαρονβίλ

Το Μπαρονβίλ ( Γερμανικό : "Μπαρονβάιλερ", 1941-44 "Μπαρενβάιλερ") είναι κοινότητα στο νομό Μοζέλ στο Γκραντ Εστ στη βορειοανατολική Γαλλία .
Μπασίνγκ

Το Μπασίνγκ () είναι κοινότητα στο νομό Μοζέλ στο Γκραντ Εστ στη βορειοανατολική Γαλλία.
Τομέας p

Τομέας p: Η υποστιβάδα p περιέχει το πολύ έξι ηλεκτρόνια γι’ αυτό και ο τομέας p περιλαμβάνει έξι κύριες ομάδες στοιχείων. Οι ομάδες αυτές είναι η ομάδα του βορίου, του άνθρακα, του αζώτου, του θείου, των αλογόνων και των ευγενών αερίων και μπορούν να ονομαστούν:

Έτσι, το 7Ν :1s2 2s2 2p3 μπορούμε να πούμε ότι ανήκει στο τομέα p και στην ομάδα p3, ή VA ή 15.
Άννα φον Μίλντενμπουργκ

Η Άννα φον Μίλντενμπουργκ (γερμανικά: "Anna von Mildenburg", 29 Νοεμβρίου 1872 - 27 Ιανουαρίου 1947) ήταν διαπρεπής βαγκνερική σοπράνο με αυστριακή εθνικότητα, που μετά τον γάμο της, το 1909, έγινε γνωστή ως Άννα Μπορ-Μίλντεμπουργκ ("Anna Bahr-Mildenburg"). Ο γνωστός Αυστριακός συνθέτης Γκούσταβ Μάλερ, υπήρξε μέντοράς της, όσο ήταν διευθυντής στην Κρατική Όπερα Αμβούργου. Η σχέση τους συνεχίστηκε και το 1898, όταν ο Μάλερ ανέλαβε τη διεύθυνση της Όπερας της Βιέννης, την πήρε μαζί τους. Εκεί, η Μίλντενμπουργκ, καθιερώθηκε ως μία από τις σπουδαιότερες σοπράνο της εποχής. Γεννημένη στη Βιέννη, σπούδασε φωνητική με τη Ρόσα Πάπιερ και τον Γιόχαν Ρες, σε ωδείο, το οποίο σήμερα είναι το Πανεπιστήμιο Μουσικής και Εφαρμοσμένων Τεχνών της Βιέννης. Ενώ έκανε και ιδιαίτερα μαθήματα με την Κοσίμα Βάγκνερ και τον Μάλερ (με τον οποίον είχαν και ερωτικές σχέσεις έως και το 1897). 

Η φον Μίλντενμπουργκ έκανε το οπερατικός ντεμπούτο το 1895, στο Αμβούργο, ερμηνεύοντας έναν ρόλο από "Το Δαχτυλίδι των Νιμπελούνγκεν" (όπερα του Βάγκνερ), υπό τις οδηγίες του Μάλερ. Κατόπιν, το 1897, ακολούθησε και ρόλος στο Πάρσιφαλ (επίσης του Βάγκνερ), στο Φεστιβάλ του Μπαϊρόιτ. Στο ίδιο φεστιβάλ, λίγο πριν την έναρξη του Πρώτου Παγκοσμίου Πολέμου (1914) η χήρα του Βάγκνερ, Κοσίμα, έγινε ο μέντοράς της, και η οποία την προώθησε στο να τραγουδήσει όλα τα βασικά σοπράνο μέρη στα έργα του άνδρα της. Στη Βιέννη τραγούδησε για πρώτη φορά στις 8 Δεκεμβρίου του 1897, στο Hofopoer, ερμηνεύοντας ρόλο από το έργο "Βαλκυρίες". Εκείνη την περίοδο ήταν που υπέγραψε συμβόλαιο μετά τη διαμεσολάβηση του Μάλερ, και συνάντησε τεράστια επιτυχία. Την πρώτη της χρονιά εκεί έβγαλε 14.000 γκούλτεν (πάνω από 100.000 ευρώ με σημερινή αντιστοιχία).

Στην Κρατική Όπερα Βιέννης τραγούδησε έως και το 1917 και μετά πάλι από το 1919 έως και το 1920. Κατά αυτήν την περίοδο ο πιο περίφημος ρόλος της ήταν στο "Τριστάνος και Ιζόλδη". Εκτός από τη Βιέννη, η Μίλντενμπουργκ, τραγούδησε και στο Λονδίνο, στη Βασιλική Όπερα και στο "Covent Garden", ερμηνεύοντας από την όπερα "Τανχόυζερ", το 1906. Την ίδια χρονιά συμμετείχε και στο βρετανικό ντεμπούτο της όπερας του Ρίχαρντ Στράους, "Ηλέκτρα". Το ρεπερτόριο της κυρίως συμπεριέλαβε Βάγκνερ και Στράους, αλλά εκτός αυτών, ερμήνευσε και στο Φιντέλιο (Μπετόβεν), τη Νόρμα (Μπελίνι) και στο Δον Τζιοβάνι (Μότσαρτ), μεταξύ άλλων. Προς τα τέλη της δεκαετίας του 1920, σταμάτησε να τραγουδά και έγινε καθηγήτρια φωνητικής στο Μόναχο. Κατά τις απαρχές του Δευτέρου Παγκοσμίου Πολέμου σταμάτησε να διδάσκει τελείως. Απεβίωσε το 1947 και ενταφιάστηκε στο Σάλτσμπουργκ.
Τομέας d

Τομέας d: O τομέας d περιλαμβάνει χημικά στοιχεία των οποίων το τελευταίο ηλεκτρόνιο, κατά την ηλεκτρονιακή δόμηση των ατόμων τους, τοποθετείται σε υποστιβάδα d. Ο τομέας αυτός περιλαμβάνει τα στοιχεία μετάπτωσης. Η υποστιβάδα d χωράει 10 ηλεκτρόνια γι’ αυτό και ο τομέας d έχει 10 ομάδες (δευτερεύουσες ομάδες). Αυτές ονομάζονται:

Δηλαδή, το άτομο του σιδήρου ανήκει στον τομέα d, επειδή με βάση την ηλεκτρονιακή δομή (1s2 2s2 2p6 3s2 3p6 3d6 4s2 ) το τελευταίο του ηλεκτρόνιο βρίσκεται στην υποστιβάδα d. Επίσης μπορούμε να πούμε, ότι ο σίδηρος ανήκει στην ομάδα d6 ή με βάση τον παλαιό τρόπο αρίθμησης των ομάδων στις τριάδες (VIIIB) ή με το νέο τρόπο αρίθμησης στην 8.
Νίνα Κουστουρίτσα

Η Νίνα Κουστουρίτσα (γερμανικά: "Nina Kusturica", βοσνιακά: "Кустурица", 1975) είναι σκηνοθέτις, μοντέρ και παραγωγός ταινιών με καταγωγή από τη Βοσνία και Ερζεγοβίνη και την Αυστρία. Γεννήθηκε στο Μοστάρ της Βοσνίας και Ερζεγοβίνης, και αργότερα μετέβη στη Βιέννη, όπου σπούδασε στο Πανεπιστήμιο Μουσικής και Εφαρμοσμένων Τεχνών Βιέννης, κι έλαβε το πτυχίο της για σκηνοθεσία και μοντάζ. Εκεί, σκηνοθέτησε και το έργο "Auswege", το οποίο συμμετείχε και στο Φεστιβάλ Κινηματογράφου του Βερολίνου, στο Διεθνές Φόρουμ Κινηματογράφου. Το 2003, το ίδιο έργο άνοιξε και το αυστριακό φεστιβάλ "Diagonale". Την ίδια χρονιά, εκείνη με την Έβα Τέστον ίδρυσαν τη δική του εταιρεία παραγωγής, ονόματι Mobilefilm.

Το 2009, η Κουστουρίτσα, σκηνοθέτησε και το ντοκιμαντέρ, "Little Alien", το οποίο παρουσιάστηκε στο προαναφερθέν αυστριακό φεστιβάλ "Diagonale", και το οποίο έλαβε βραβείο στο Διεθνές Φεστιβάλ Κινηματογράφου Λος Άντζελες. Το εν λόγω ντοκιμαντέρ έθιγε το ζήτημα των ασυνόδευτων ανήλικων προσφύγων. Το ντοκιμαντέρ έκανε "περιοδεία" σε παιδιά και μαθητές της Αυστρίας, όπου έπειτα υπήρξε και συζήτηση επάνω στα θέματα του έργου, τόσο με τη σκηνοθέτιδα όσο και με τους πρωταγωνιστές του. Το 2010, η Κουστουρίτσα, έλαβε βραβείο από Υπουργείο Παιδείας, Πολιτισμού και Τεχνών της Αυστρίας, ως Εξέχουσα Καλλιτέχνιδα Πολιτισμού, για αυτήν την ξεχωριστή της αφοσίωση. Η Σκηνοθέτιδα, επίσης συμμετέχει και στην αυστριακή οργάνωση "Machen wir uns STARK", η οποία απαιτεί από την πολιτεία, αλλαγή της τρέχουσας πολιτικής στα θέματα παιδιάς, εκπαίδευσης και ένταξης. 

Επαγγελματικά άρχισε την ενασχόλησή της το 1997, όταν συμμετείχε στη μοντάζ της μικρού μήκους ταινίας "Speak Easy". Αργότερα, συμμετείχε και σε άλλες τρεις ταινίες μικρού μήκους στο μοντάζ, το "Lesen macht tot" (1999), το "Laut und deutlich" (2002) και το "Kotsch" (2005). Αργότερα, συμμετείχε και σε άλλες δύο ταινίες τόσο στο μοντάζ όσο και στην παραγωγή: "Auf dem Strich - Paul Flora im Film" (2007, μόνο παραγωγή) και "Vienna's Lost Daughters" (2007, και τα δύο). Η πρώτη της -ως σκηνοθέτις - ταινία μικρού μήκους, στην επαγγελματική της καριέρα ήταν το "Ich bin der neue Star", το 1998. Κατόπιν, ακολούθησαν άλλες τρεις ταινίες μικρού μήκους: "Wishes" (1999), "Draga Ljiljana - Dear Ljiliana" (2000) και "Der Freiheit" (2001). Το 2003, σκηνοθέτησε την πρώτη της μεγάλου μήκους, την προαναφερθείσα "Auswege". Το 2006, έλαβε βραβείο Καλύτερου Μοντάζ (μαζί με τον Μπέρνανρντ Σμιντ) για την ταινία "Kotsch", στο φεστιβάλ "Diagonale".
Παϊτακαράν

Το Παϊτακαράν (), επίσης αναφερόμενο ως Κασπιανή, ήταν η ενδέκατη επαρχία της ιστορικής Αρμενίας σύμφωνα με τον Ανανία του Σιράκ, καθώς και ανατολικότερη του παλαιού βασιλείου. Ευρισκόμενη μεταξύ των κατώτερων ροών του Αράξη και του Κύρου, ανατολικά του Ουτίκ, σήμερα, αντιστοιχεί γεωγραφικά στο βορειοδυτικό τμήμα του Ιράν, καθώς και το νότιο τμήμα του Αζερμπαϊτζάν.
Μαρί Γκερεκμεζιάν

Η Μαρί Γκερεκμεζιάν (αρμενικά: "Մարի Կերեքմէզեան" και τουρκικά: "Mari Gerekmezyan", Ταλάς, Οθωμανική Αυτοκρατορία, 1913 ή 1915 - Κωνσταντινούπολη, Τουρκία, 1947) ήταν Αρμένια γλύπτρια που έζησε και έδρασε στην Τουρκία κατά το πρώτο μισό του 20ού αιώνα. Αναφέρεται ως η πρώτη - χρονικά - Αρμένια γλύπτρια, καθώς και η πρώτη ή μια από τις πρώτες γλύπτριες της Τουρκίας.
Μαρί Ταγκλιονί

Η Μαρί Ταγκλιονί ("Marie Taglioni, Comtesse de Voisins" ; 23 Απριλίου 1804 – 22 Απριλίου 1884) ήταν Σουηδέζα χορεύτρια του μπαλέτου και σημαντική μορφή του ευρωπαϊκού χορού. Μια από τις γνωστότερες μπαλαρίνες του ρομαντικού μπαλέτου και της ρομαντικής περιόδου, το οποίο καλλιέργησε αρχικά στο Her Majesty's Theatre στο Λονδίνο και στο Théâtre de l'Académie Royale de Musique στην Όπερα του Παρισιού. Θεωρείται (χωρίς όμως να έχει επιβεβαιωθεί) ως η πρώτη μπαλαρίνα που χόρεψε στις μύτες των ποδιών της.
Λάτα Μανγκέσκαρ

Η Λάτα Μανγκέσκαρ ("Lata Mangeshkar" ; 28 Σεπτεμβρίου 1929) είναι Ινδή τραγουδίστρια πλέιμπακ και σκηνοθέτης. Είναι από τους γνωστότερους τραγουδιστές πλέιμπακ στην χώρα. Έχει ηχογραφήσει τραγούδια για περισσότερες από εκατό ινδικές ταινίες και έχει τραγουδήσει τραγούδια σε περισσότερες από 36 τοπικές ινδικές διαλέκτους και ξένες γλώσσες, κυρίως στα μαράθι, χίντι και μπενγκάλι.

Το 1989 η κυβέρνηση της Ινδίας τής απένειμε το Dadasaheb Phalke Award. Το 2001, προς αναγνώριση της συνεισφοράς της στο έθνος, βραβεύτηκε με το Bharat Ratna, το υψηλότερο βραβείο της Ινδίας, και είναι η δεύτερη ερμηνεύτρια, μετά την M. S. Subbulakshmi, που το έλαβε. Το 2007 η Γαλλία τής απένειμε το αξίωμα του Officer of the Legion of Honour.

Έχει λάβει τρία βραβεία κινηματογράφου, 15 Bengal Film Journalists' Association Awards, τέσσερα Filmfare Best Female Playback Awards, δυο Filmfare Special Awards, Filmfare Lifetime Achievement Award. Το 1974, έγινε η πρώτη Ινδή που τραγούδησε στο Royal Albert Hall.

Έχει τέσσερα αδέρφια - Meena Khadikar, Asha Bhosle, Usha Mangeshkar, Hridaynath Mangeshkar - και είναι η μεγαλύτερη σε ηλικία.
Πρωτάθλημα Επιτραπέζιας Αντισφαίρισης Αγίου Μαρίνου

Το Πρωτάθλημα Επιτραπέζιας Αντισφαίρισης Αγίου Μαρίνου (ιταλικά: "Campionato Sammarinese Tennistavolo") είναι το εθνικό ατομικό πρωτάθλημα στην επιτραπέζια αντισφαίριση του Αγίου Μαρίνου, που διοργανώνεται από την Ομοσπονδία Επιτραπέζιας Αντισφαίρισης Αγίου Μαρίνου (Federazione Sammarinese Tennistavolo).

Πραγματοποιείται κάθε χρόνο και αναδεικνύει τους πρωταθλητές του Αγίου Μαρίνου στο απλό ανδρών και στο απλό γυναικών. Η διοργάνωση διεξήχθη για πρώτη φορά το 1985.
Γκέρτρουντ Μπελ Έλιον

H Γκέρτρουντ Μπελ Έλιον (23 Ιανουαρίου 1918 – 21 Φεβρουαρίου 1999) υπήρξε Αμερικανίδα βιοχημικός και φαρμακοποιός, η οποία το 1988 μοιράστηκε το Νόμπελ Ιατρικής με τους Τζορτζ Χ. Χίτσινγκς και Τζέιμς Μπλακ για την επινόηση καινοτόμων μεθόδων κατά την διαδικασία σχεδιασμού και στην ανάπτυξης νέων φαρμάκων. Η μέθοδος της Έλιοτ επικεντρώθηκε στην κατανόηση του στόχου του φαρμάκου αντί της εφαρμογής της μεθόδου πειραματισμός-σφάλμα. Το έργο της οδήγησε στην δημιουργία του φαρμάκου Ζιδοβουδίνη (AZT), το οποίο χρησιμοποιείται στη θεραπεία του AIDS. Τα γνωστότερα έργα της περιλαμβάνουν την ανάπτυξη της αζαθειοπρίνης, φαρμάκου που χρησιμοποιείται για την σωστή λειτουργία του ανοσοποιητικού συστήματος και την καταπολέμηση της ανεπιτυχούς μεταμόσχευσης οργάνων, καθώς της ακικλοβίρης, φαρμάκου που χρησιμοποιείται στην θεραπεία της μόλυνσης από τον έρπητα.
Γκέρτι Κόρι

Η Γκέρτι Κόρι ("Gerty Theresa Cori" ; 15 Αυγούστου 1896 – 26 Οκτωβρίου 1957) ήταν Εβραία βιοχημικός αυστριακής-ουγγρικής-αμερικανικής καταγωγής που το 1947 έγινε η τρίτη γυναίκα - και πρώτη Αμερικανίδα - που κέρδισε βραβείο Νόμπελ, και η πρώτη γυναίκα που κέρδισε το Νόμπελ στην Φυσιολογία ή Ιατρική, για τον ρόλο της στην ανακάλυψη του γλυκογόνου.

Η Κόρι γεννήθηκε στην Πράφα (τότε στην αυστορ-ουγγρική αυτοκρατορία, σήμερα στην Τσεχία). Το Γκέρτι δεν ήταν ψευδώνυμο αλλά μάλλον το όνομα ενός αυστριακού πολεμικού πλοίου. Μεγάλωσε σε μια εποχή όπου οι γυναίκες δεν είχαν πρωταγωνιστικό ρόλο στην επιστήμη και είχαν ελάχιστες ευκαιρίες για εκπαίδευση. Ωστόσο, η ίδια έγινε αποδεκτή στην ιατρική σχολή, όπου συνάντησε τον μελλοντικό της σύζυγο Καρλ Φέρντιναντ Κόρι στο μάθημα ανατομίας και τον οποίο το 1920 με την αποφοίτησή τους παντρεύτηκε. Λόγω των αρκετά άσχημων συνθηκών στην Ευρώπη, το ζευγάρι μετανάστευσε στις ΗΠΑ το 1922. Η Κόρι συνέχισε την έρευνα στην ιατρική επιστήμη, σε συνεργασία με το εργαστήριο του συζύγου της. Οι μελέτες της δημοσιεύτηκαν τόσο σε συνεργασία με τον σύζυγό της όσο και ατομικά. Αντίθετα από τον σύζυγό της, η ίδια δυσκολεύτηκε να λάβει μόνιμη ερευνητική θέση ενώ όσες θέσεις κατέλαβε, τής παρείχαν μια πενιχρή αμοιβή. Ο σύζυγός της επέμενε να συνεχίσουν την συνεργασία τους, παρόλο που τα ερευνητικά κέντρα στα οποία εργάστηκε τον αποθάρρυναν να προχωρήσει σε μια τέτοια ενέργεια.

Με τον σύζυγό της Καρλ και τον Αργεντίνο γιατρό Μπερνάρδο Ουσάυ, η Γκέρτι Κόρι έλαβε το βραβείο Νόμπελ το 1947 για την ανακάλυψη του μηχανισμού με τον οποίο το γλυκογόνο - παράγωγο της γλυκόζης - διασπάται σε γαλακτικό οξύ και επανασυντίθεται στο σώμα όπου αποθηκεύεται ως πηγή ενέργειας. Προσδιόρισαν επίσης τον καταλύτη εστέρα. Το 2004, η Γκέρτι και ο Καρλ Κόρι έλαβαν το βραβείο National Historic Chemical Landmark ως αναγνώριση του έργου τους για τον μεταβολισμό των υδατανθράκων.

Το 1957 η Κόρι πέθανε μετά από δεκαετή μάχη με τη μυελοσκλήρυνση. Εργάστηκε στο ερευνητικό εργαστήριο του συζύγου της μέχρι το τέλος της ζωής της. Έλαβε αναγνώριση για τα επιτεύγματά της μέσω των πολλαπλών βραβείων που έλαβε καθ'όλη την διάρκεια της ζωής της.
Ίντιθ Γουόρτον

Η Ίντιθ Γουόρτον (γενν. Edith Newbold Jones, 24 Ιανουαρίου 1862 – 11 Αυγούστου 1937) ήταν Αμερικανίδα μυθιστοριογράφος, συγγραφέας μικρών ιστοριών, θεατρική συγγραφέας και σχεδιάστρια. Με βάση τις γνώσεις της για την ανώτερη τάξη της Νέας Υόρκης παρουσίασε με ρεαλιστικό τρόπο την ζωή και την ηθική της αμερικανικής ζωής των τελών του 19ου αιώνα. Το 1921 ήταν η πρώτη γυναίκα που κέρδισε το Πούλιτζερ Λογοτεχνίας. Μπήκε στο National Women's Hall of Fame το 1996.
Κατζόλ

Η Κατζόλ ("Kajol" ; γενν. Kajol Mukherjee ; 5 Αυγούστου 1974), επίσης γνωστή ως Kajol Devgn, είναι Ινδή ηθοποιός, που εργάζεται κυρίως στον κινηματογράφο χίντι. Γεννημένη σε μια καλλιτεχνική οικογένεια, είναι η κόρη της ηθοποιού Tanuja Samarth και του κινηματογραφιστή Shomu Mukherjee. Έχει λάβει αρκετά βραβεία, μεταξύ των οποίων έξι Filmfare Awards, και μαζί με την θεία της Nutan, κατέχει το ρεκόρ με τις περισσότερες νίκες στην κατηγορία Καλύτερης Ηθοποιού στα ίδια βραβεία (έχουν λάβει πέντε βραβεία έκαστη). Το 2011, η κυβέρνηση της Ινδίας την τίμησε με το βραβείο Padma Shri, που είναι το τέταρτο υψηλότερο τιμητικό βραβείο στην χώρα.

Έκανε την πρώτη εμφάνιση στην δραματική ταινία "Bekhudi" (1992) και την πρώτη της εμπορική επιτυχία με το θρίλερ "Baazigar" (1993) ενώ η αναγνωρισιμότητα ήρθε με την ρομαντική ταινία "Yeh Dillagi" (1994). Εγκαταστάθηκε στην βιομηχανία του κινηματογράφου με τους πρωταγωνιστικούς ρόλους στις ρομαντικές ταινίες "Dilwale Dulhania Le Jayenge" (1995), "Kuch Kuch Hota Hai" (1998) και "Kabhi Khushi Kabhie Gham..." (2001). Κέρδισε το Filmfare Award Καλύτερης Ηθοποιού για καθεμιά από αυτές τις ταινίες αλλά και για τους ρόλους στις ταινίες "Fanaa" (2006) και "My Name Is Khan" (2010). Άλλες ταινίες της περιλαμβάνουν τα θρίλερ "" (1997) και "Dushman" (1998), και τις ρομαντικές δραματικές ταινίες "Ishq" (1997), "Pyaar Kiya To Darna Kya" (1998), "Pyaar To Hona Hi Tha" (1998) και "Hum Aapke Dil Mein Rehte Hain" (1999). Η μεγαλύτερη επιτυχία της ήρθε με την κωμωδία δράσης "Dilwale" (2015) και την δραματική ταινία "Tanhaji" (2020).

Εκτός από τον κινηματογράφο, η Κατζόλ είναι επίσης ακτιβίστρια και σπουδαίο είναι το έργο της για τις χήρες και τα παιδιά, για το οποίο βραβεύτηκε με το Karmaveer Puraskaar το 2008. Έχει συμμετάσχει ως κριτής στο ριάλιτι σόου ταλέντων "Rock-N-Roll Family" και κατέχει διοικητική θέση στις εταιρείες Devgn Entertainment και Software Ltd. Είναι παντρεμένη με τον ηθοποιό Ajay Devgn από το 1999, με τον οποίο έχει αποκτήσει δυο παιδιά.
Ντόνα Στρίκλαντ

H Ντόνα Στρίκλαντ (Donna Theo Strickland) (27 Μαΐου 1959) είναι Καναδή φυσικός και πρωτοπόρος στον τομέα του παλλόμενου λέιζερ. Βραβεύτηκε με το Νόμπελ Φυσικής 2018, μαζί με τον Gérard Mourou, για την εφεύρεση της ενισχυμένης παλμικής ενίσχυσης. Είναι καθηγήτρια στο Πανεπιστήμιο του Γουοτερλού.

Υπηρέτησε ως συνεργάτης, αντιπρόεδρος και πρόεδρος στην The Optical Society και σήμερα είναι πρόεδρος στην επιτροπή συμβούλων. Το 2018, μπήκε στην λίστα του BBC με τις 100 Σημαντικότερες Γυναίκες του 21ου αιώνα.
Μιχάλης Ιωάννου

Ο Μιχάλης Ιωάννου (γενν. στις 30 Ιουνίου 2000) είναι Κύπριος ποδοσφαιριστής, ο οποίος αγωνίζεται ως μεσοεπιθετικός για την Ανόρθωση.
Δημήτρης Θεοδώρου

Ο Δημήτρης Θεοδώρου (γενν. στις 10 Σεπτεμβρίου 1997) είναι Κύπριος ποδοσφαιριστής, ο οποίος αγωνίζεται ως επιθετικός για την Ένωσις Νέων Παραλιμνίου.
Παναγιώτης Ζαχαρίου

Ο Παναγιώτης Ζαχαρίου (γενν. στις 26 Φεβρουαρίου 1996) είναι Κύπριος ποδοσφαιριστής, ο οποίος αγωνίζεται ως επιθετικός για τον Ολυμπιακό Λευκωσίας.
Ρόζαλιν Γιάλοου

Η Ρόζαλιν Γιάλοου ("Rosalyn Sussman Yalow" ; 19 Ιουλίου 1921 – 30 Μαΐου 2011) ήταν Αμερικανίδα γιατρός, φυσικός η οποία το 1977 τιμήθηκε Νόμπελ Φυσιολογίας και Ιατρικής, μαζί με τους Ροζέ Γκυγιεμέν και Άντριου Σάλι) για την τεχνική της κυτταρικής ανάπτυξης. Ήταν η δεύτερη γυναίκα (μετά την Γκέρτι Κόρι), και η πρώτη Αμερικανίδα, που βραβεύτηκε με Νόμπελ στην Φυσιολογία και Ιατρική.
Ονησίφορος Ρουσιάς

Ο Ονησίφορος Ρουσιάς (γενν. στις 15 Ιουλίου 1992) είναι Κύπριος ποδοσφαιριστής, ο οποίος αγωνίζεται ως επιθετικός για την Ένωσις Νέων Παραλιμνίου.
Μπαζονκούρ

Το Μπαζονκούρ() είναι κοινότητα στο νομό Μοζέλ στο Γκραντ Εστ στη βορειοανατολική Γαλλία.
Μπεμπίνγκ

Το Μπεμπίνγκ () είναι κοινότητα στο νομό Μοζέλ στο Γκραντ Εστ στη βορειοανατολική Γαλλία.
Ματθαίος Τσαχουρίδης

Ο Ματθαίος Τσαχουρίδης (Βέροια, 18 Σεπτεμβρίου 1978) είναι Έλληνας λυράρης της ποντιακής παραδοσιακής μουσικής. Είναι αδερφός του τραγουδιστή Κωνσταντίνου Τσαχουρίδη.
Άννα Στάινερ-Κνίτελ

Η Άννα Στάινερ-Κνίτελ (γερμανικά: "Anna Stainer-Knittel", 28 Ιουλίου 1841 -28 Φεβρουαρίου 1915) ήταν Αυστριακή ζωγράφος πορτρέτων και λουλουδιών. Γεννήθηκε στην κοινότητα Ελμπίγκεναλπ του Τυρόλου και ήταν κόρη ενός οπλοποιού, και παρά την αυστηρότητα που διακατείχε τον πατέρα της, πάντα την ενθάρρυνε να ακολουθεί τις φιλοδοξίες της. Ο θείος ήταν ο Γιόζεφ Αλόις Κνίτελ, γνωστός γλύπτης της εποχής, όπως επίσης θείος της ήταν και ο ζωγράφος Γιόζεφ Άντον Κοχ. Το 1859, ξεκίνησε να σπουδάσει στην Ακαδημία Καλών Τεχνών του Μονάχου, έχοντας κάποιους περιορισμός, επειδή ήταν γυναίκα. Το 1864, γύρισε στη γενέτειρά της λόγω έλλειψης πόρων. Έτσι, εκείνη την περίοδο ζωγράφισε πολλούς πίνακες πορτρέτα της οικογένειας, καθώς και τοπία. 

Αργότερα μετακόμισε μόνη της στο Ίνσμπρουκ, όπου έβγαζε τα προς το ζην ως ζωγράφος πορτρέτων. Εν συνεχεία, παντρεύτηκε τον καλλιτέχνη κεραμικών Ένγκελμπερτ Στάινερ, το 1867, παρά τις αντιρρήσεις της οικογένειάς της. Κατά αυτήν την περίοδο, ζωγράφισε λουλούδια σε πολλά από τα έργα του συζύγου της, όπως σε κούπες και πιάτα. Μεταξύ το 1868 και το 1871 το ζεύγος απέκτησε δύο γιους και μία κόρη. Το 1873, ίδρυσε σχολή ζωγραφικής για γυναίκες, την οποία τη διατήρησε έως και το τέλος της ζωής της. Μαθήτριες της εκεί υπήρξαν οι Maria Tilipaul-Kistler (1884-1963) και Wilhelmine Redlich (1869-1954). Ένα περιστατικό της ζωή της, οδήγησε τη Wilhelmine von Hillern, να γράψει το "Die Geier-Wally" ένα από τα πρώτα δείγματα φεμινιστικής λογοτεχνίας. Η Κνίτελ απεβίωσε στην πόλη Βάτενς. 

Σε ηλικία 17 ετών, προσφέρθηκε να κάνει καταρρίχηση για να μετακινήσει μία φωλιά αετών. Πρακτική που ήταν διαδεδομένη, κατά την περίοδο, σε μία προσπάθεια των βοσκών να σώσουν τα κοπάδια τους. Την προηγούμενη χρονιά, ο τελευταίος που το προσπάθησε δεν είχε θετικές καταλήξεις κι έτσι εκείνη τη χρονιά κανείς δεν προσφερόταν. Η Κνίτελ προσφέρθηκε και τα κατάφερε, λέγεται κιόλας ότι δέχτηκε κι επίθεση από ενήλικο αετό. Το 1863, το γεγονός περιγράφηκε από τον Λούτβικ Σέουμπ, στην ιστορία του "Das Annele im Adlerhorst". Και το 1873, τελικά, αναφέρθηκε στο προαναφερθέν μυθιστόρημα. Το 1892, η ιστορία αυτή έγινε και όπερα του Αλφρέντο Καταλάνι. Ενώ μεταξύ το 1921 και το 1956, γυρίστηκαν τρεις ταινίες που αφορούσαν το παραπάνω μυθιστόρημα, και με τρεις να μοιράζονται τον ίδιο τίτλος "The Vulture Wally".
Μπερέν-λε-Φορμπάκ

Το Μπερέν-λε-Φορμπάκ () είναι κοινότητα στο νομό Μοζέλ στο Γκραντ Εστ στη βορειοανατολική Γαλλία.
Μπελ-Φορέ

Το Μπελ-Φορέ είναι κοινότητα στο νομό Μοζέλ του Γκραντ Εστ στη βορειοανατολική Γαλλία.

Η κοινότητα αυτή δημιουργήθηκε το 1973 από τη συγχώνευση των: Ανγκβιλέρ-λε-Μπισπίνγκ (Γερμανικά: Ανγκβάιλερ), Μπισπίνγκ(Γερμανικά: Μπισπίν) και Ντεσσελάν (Γερμανικά: Ντεσσελίνγκαν) (μέχρι το 1986).
Αλτζενίμπ

Αλτζενίμπ ("Algenib") είναι το ιδιαίτερο όνομα του αστέρα γ (γάμμα) Πηγάσου ("Gamma Pegasi", συντομογραφικά "γ Peg"). Είναι ο τέταρτος σε φωτεινότητα (όπως φαίνεται από τη Γη) αστέρας στον αστερισμό Πήγασο και αποτελεί τη νοτιοανατολική κορυφή του μεγάλου «Τετράπλευρου του Πηγάσου», όντας εύκολα ορατός με γυμνό μάτι. Η απόσταση του αστέρα από τη Γη μετρημένη με ηλιοκεντρική παράλλαξη είναι περίπου 390 έτη φωτός με περιθώριο σφάλματος 5%.
Τζούλιο Νάττα

Ο Τζούλιο Νάττα ("Giulio Natta", 26 Φεβρουαρίου 1903 – 2 Μαΐου 1979) ήταν Ιταλός χημικός. Τιμήθηκε με το Βραβείο Νόμπελ Χημείας το 1963 από κοινού με τον Καρλ Τσίγκλερ «για τις ανακαλύψεις τους σχετικά με τα πολυμερή». Υπήρξε επίσης αποδέκτης του Χρυσού Μεταλλίου Λομονόσοφ το 1969.